หนูมีก้อนใต้นักแร้ข้างขวา รู้สึกตึงๆ แต่ถ้าจับหรือไปโดนมันจะเจ็บแบบเหมือนช้ำ แต่มันไม่ได้ช้ำ มันเป็นแค่ความรู้สึก แต่เป็นก้อนๆมา 3-4วันแล้วค่ะ อยากทราบว่าอันตรายไหม ควรรักษายังไง
สวัสดีค่ะ ก้อนใต้รักแร้ อาจเกิดจาก-ต่อมน้ำเหลืองโตตามหลังการอักเสบหรือติดเชื้อในร่างกาย-ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้-ก้อนจากการอักเสบที่ชั้นผิวหนังเช่นรูขุมขนอักเสบ หรือฝีแนะนำสังเกตอาการ หากก้อนโตเร็ว ปวด บวมมาก มีเลือดหรือหนองไหลจากก้อน หรือเป็นมาเรื้อรังไม่หายไป ควรไปพบแพทย์เพื่อหาสาเหตุการดูแลตัวเองเบื้องต้น ไม่ไปแกะหรือคลำก้อนบ่อยๆเพื่อลดการติดเชื้อ ยังไม่ควรเอายาอะไรไปทาเองเพราะยังไม่ทราบการวินิจฉัย หากเป็นก้อนจากต่อมน้ำเหลืองโตที่เกิดตามหลังการอักเสบหรือติดเชื้อมักจะหายไปได้เองเมื่อหายจากการติดเชื้อนั้นๆ